ଭୁବନେଶ୍ୱର, ଅଗଷ୍ଟ ୨ (ଲୋକାଲ ୱାୟାର) : ଛାତ୍ରଛାତ୍ରୀଙ୍କୁ କିଭଳି ଅନ୍ଲାଇନ୍ରେ ପାଠପଢାଇବେ ସେ ନେଇ ଶିକ୍ଷକମାନେ ତାଲିମ ନେବେ ବୋଲି ବିଦ୍ୟାଳୟ ଓ ଗଣଶିକ୍ଷା ମନ୍ତ୍ରୀ ସମୀର ଦାଶ ରବିବାର କହିଛନ୍ତି ।
ଏହାସହ ୩୦ଟି ଜିଲ୍ଲାର ୩୦ଟି ଯୁକ୍ତ ଦୁଇ କଲେଜ ଓ ଶିକ୍ଷକ ଶିକ୍ଷା କଲେଜର ଶିକ୍ଷକଙ୍କୁ ଅନଲାଇନ୍ରେ ତାଲିମ୍ ଦିଆଯିବ । ଏହି କଲେଜଗୁଡ଼ିକରୁ ଜଣେ ଲେଖାଏଁ ଶିକ୍ଷକ ତାଲିମ୍ ନେବେ ।
ବିଦ୍ୟାଳୟ ଓ ଗଣ ଶିକ୍ଷା ବିଭାଗ ପକ୍ଷରୁ ଆସନ୍ତା ୪ ତାରିଖରୁ ୫ ଦିନ ପାଇଁ ଦିନକୁ ଦୁଇ ଘଣ୍ଟା ଲେଖାଏଁ ଅନଲାଇନ୍ ଶିକ୍ଷା ନେଇ ତାଲିମ୍ ଦିଆଯିବ।
ଶିକ୍ଷାନୁଷ୍ଠାନଗୁଡ଼ିକରେ କରୋନା ପାଇଁ ଶିକ୍ଷାଦାନ ଯେପରି ପ୍ରଭାବିତ ନ ହଉ ଏବଂ ରେଜଲ୍ଟ ହାର ବଢୁ ସେଥିଲାଗି ଏଭଳି ନିଷ୍ପତ୍ତି ନିଆଯାଇଥିବା କହିଛନ୍ତି ବିଭାଗୀୟ ମନ୍ତ୍ରୀ ସମୀର ଦାଶ।
